《六月十九日同兰堂卞先生游广福寺次韵》
明代·徐元献

飞飞花雨散诸天，那得纤尘到眼前。高阁风多堪避暑，古台松老不知年。

客来莲社心神静，僧坐蒲团骨相仙。拟共读书分佛火，青藜何必更吹烟。

作者简介：徐元献(1454-1482)，是徐霞客的太祖父，字尚贤，号梓庭，南直隶江阴(今江苏江阴市)人。明成化十六年经魁，著有文集。